డి.సి. గౌరీ శంకర్

డి.సి. గౌరీ శంకర్  కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు మధుగిరి, తుమకూరు రూరల్ నియోజకవర్గాల నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
డి.సి. గౌరీ శంకర్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 కర్ణాటక శాసనసభ ఎన్నికలలో మధుగిరి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కే. ఎన్. రాజన్నపై 563 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 కర్ణాటక శాసనసభ ఎన్నికలలో తుమకూరు రూరల్ శాసనసభ నియోజకవర్గం జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బి. సురేష్ గౌడ చేతిలో 1572 ఓట్ల తేడాతో ఓడిపోయాడు. 

డి.సి. గౌరీ శంకర్ 2018 కర్ణాటక శాసనసభ ఎన్నికలలో తుమకూరు రూరల్ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బి. సురేష్ గౌడపై 5,640 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2023 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బి. సురేష్ గౌడ చేతిలో 4,594 ఓట్ల తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:2018 కర్ణాటక శాసనసభ్యులు
వర్గం:జనతాదళ్ (సెక్యులర్) రాజకీయ నాయకులు